Það er ekki hægt að segja upp á hár hversu margar konur eru í heiminum þar sem mannfjöldi hér á jörðinni er áætlaður . Eins þarf að áætla hversu stór hluti mannkyns eru konur og hversu stór hluti karlar . En við höfum þó nokkuð góða hugmynd um hvernig þessir hlutir . Eins og fram kemur í svari við spurningunni Hvað eru til margir menn og konur í heiminum ? þá er hægt að fara inn á síður á vefnum og sjá þar hvað mannkynið er talið fjölmennt á hverjum tíma . Þegar þetta svar er endurskoðað ( 27. desember 2011 ) stendur talan í 6.983.930,112 á vef Manntalsskrifstofu Bandaríkjanna . Hér er þó rétt að ítreka að þetta er áætlun og því má ekki taka töluna alveg bókstaflega upp á einingu . Sem dæmi þá áætla Sameinuðu þjóðirnar að mannkynið hafi farið yfir 7 milljarða markið þann 31. október 2011 . Örlítið brot þeirra rúmlega 3,37 milljarða kvenna sem fyrirfinnast hér á jörð Í áðurnefndu svari kemur einnig fram að konur eru örlítið færri en karlar . Heimildum ber ekki alveg saman um hvernig hlutfallið er en í grófum dráttum má segja að fyrir hverja 100 konur séu 101 karl . Miðað við að konur séu rétt tæplega 50% mannkyns er fjöldi kvenna í heiminum um það bil 3.481.800.000 . Á Vísindavefnum eru fleiri svör um fólksfjölda , til dæmis : Þetta svar er í flokknum " bekkirnir spyrja " þar sem starfsfólk vefsins svarar spurningum frá grunnskólabekk í kennslustund , samkvæmt samningi . Lögð er áhersla á skjót svör , stutt og aðgengileg . Oft er byggt á öðrum svörum sem kunna að nýtast almennum lesendum betur .